OpenLLM-France/wikimedia huggingface dataset:
# Helena Wüst Augenstein

Helena Wüst Augenstein (Barcelona, 27 de gener de 1932) és una exnedadora i àrbitra de natació sincronitzada.
Membre del Club Natació Barcelona, s'especialitzà en les proves d'esquena i de relleu. Es proclamà disset vegades campiona de Catalunya destacant cinc títols consecutius en 100 m esquena i en 4×100 m lliures entre 1948 i 1952. En l'àmbit estatal, guanyà vuit campionats d'Espanya, aconseguint quatre títols en 100 m esquena (1948-51) i tres en 4×100 m lliures (1948-50). També establí disset rècords catalans i setze estatals en les proves de crol, esquena i relleus, i guanyà quatre Copes Nadal de forma consecutiva (1948-51). Posteriorment, esdevingué arbitre i s'especialitzà en natació sincronitzada. Fou la primera dona en ingressar a la junta directiva arbitral (1968) del col·legi català. A nivell internacional, participà als Campionats del Món (1986) i d’Europa (1986-89). Entre d'altres reconeixements, ha sigut guardonada amb la medalla mèrit esportiu de la Federació Catalana de Natació com a nedadora (1952) i com a àrbitra (1988), la medalla d'argent (1980) i d’or (1987) pels serveis distingits de la Federació Espanyola de Natació i la medala de Forjadors de la Història Esportiva de Catalunya (1991).

## Palmarès

* 17 campionats de Catalunya de natació
** 1 en 100 m lliures (1949)
** 5 en 100 m esquena (1948, 1949, 1950, 1951, 1952)
** 5 en 4x100 m lliures (1948, 1949, 1950, 1951, 1952)
** 6 en 3x100 m estils (1947, 1948, 1949, 1950, 1951, 1952)
* 8 campionats d'Espanya de natació
** 1 en 100 m lliures (1949)
** 4 en 100 m esquena (1948, 1949, 1950, 1951)
** 3 en 4x100 m lliures (1948, 1949, 1950)

## Referències

* ↑ Alberch, Laura. «Les pioneres invisibilitzades de l'esport català». República Esportiva, 08-03-2019. [Consulta: 4 juny 2024].
* ↑ «Helena Wüst Augenstein». Enciclopèdia de l'esport català. Barcelona: Grup Enciclopèdia Catalana.
# Biblioteca Luis Ángel Arango

La Biblioteca Luis Ángel Arango és una biblioteca pública ubicada a Bogotá, Colòmbia. Va ser fundada el 1923 com una petita biblioteca d'economia. Avui la seva col·lecció l'ha esdevingut la primera biblioteca pública i la més important d'Llatinoamèrica. Té més d'1,1 milions de llibres i 1900 llocs de lectura. El 2008 va rebre 6,7 milions de visitants. És administrada pel Banc de la República de Colòmbia.
El nom de la biblioteca prové de l'advocat i empresari Luis Angel Arango, qui va ocupar la posició de director general del Banc de la Republica de Colòmbia, i que fou un defensor de la cultura i literatura.

## Referències

* ↑ «Biblioteca Luis Angel Arango». Arxivat de l'original el 2016-03-04. [Consulta: 20 agost 2016].
# Queer (pel·lícula)

Queer és una pel·lícula de drama romàntic del 2024 dirigida per Luca Guadagnino a partir d'un guió de Justin Kuritzkes, basada en la novel·la de 1985 de William S. Burroughs. Ambientada a la ciutat de Mèxic de la dècada del 1950, la pel·lícula segueix un expatriat estatunidenc marginat (Daniel Craig) que s'enamora d'un home molt més jove (Drew Starkey); Jason Schwartzman, Henry Zaga, Omar Apollo i Lesley Manville també la protagonitzen. S'ha subtitulat al català.
El film es va estrenar al 81è Festival Internacional de Cinema de Venècia el 3 de setembre de 2024, on va competir pel Lleó d'Or. Es va estrenar en una selecció de cinemes dels Estats Units el 27 de novembre, a càrrec d'A24, i va arribar a tot el país el 13 de desembre. La pel·lícula ha rebut crítiques generalment positives i va ser nomenada una de les deu millors pel·lícules del 2024 pel National Board of Review, on Craig va rebre el premi al millor actor. Craig també va ser nominat al Globus d'Or, al Premi de la Crítica Cinematogràfica i al premi del Sindicat d'Actors de Cinema per la seva interpretació.

## Referències

* ↑ Queer a la Base de dades de cinema en català
* ↑ Vivarelli, Nick; Shafer, Ellise. «Venice Film Festival Reveals Lineup (Updating Live)» (en anglès). Variety, 23-07-2024. Arxivat de l'original el 23 July 2024. [Consulta: 23 juliol 2024].
* ↑ Tartaglione, Nancy; Aboul Kheir, Nada. «Luca Guadagnino's Queer Earns 11-Minute Ovation At Venice Film Festival» (en anglès americà). Deadline Hollywood, 03-09-2024. [Consulta: 10 setembre 2024].
* ↑ D'Alessandro, Anthony. «Luca Guadagnino's Daniel Craig Feature Queer Landing At A24». Deadline Hollywood, 28-08-2024. Arxivat de l'original el 2 September 2024. [Consulta: 28 agost 2024].
* ↑ Keates, Emma. «Trent Reznor, Atticus Ross, and Omar Apollo share tender new Queer song». The A.V. Club, 21-11-2024. Arxivat de l'original el 26 November 2024. [Consulta: 25 novembre 2024].
* ↑ Lewis, Hilary. «SAG Awards Nominations: ‘Wicked,’ ‘Shogun’ Lead With Five Nods Each». The Hollywood Reporter, 08-01-2025. Arxivat de l'original el January 8, 2025. [Consulta: 9 gener 2025].
# Carlos Abad López

Carlos Abad López (Madrid, 20 de gener de 1896 - segle XX) va ser un militar i polític espanyol.

## Biografia

Nascut a Madrid el 20 de gener de 1896, el 1912 va ingressar en la Acadèmia militar de Toledo. S'hi llicenciaria tres anys més tard amb el rang de tinent. També el 1912 es va allistar com a voluntari en la Brigada topogràfica militar amb base a la capital. Destinat inicialment a Gijón, el 1918 va ser destinat al Marroc, on romandria fins a 1929 llevat d'alguns trasllats. Després de la proclamació de la República, el 1931, es va acollir a la Reforma militar d'Azaña i va abandonar l'exèrcit amb el rang de capità.
Establert novament a Gijón, va ser propietari d'un negoci de serveis automobilístics i va arribar a afiliar-se al PSOE.
El juliol del 1936 es trobava a Gijón, en situació de retirat de l'exèrcit. Després de l'esclat de la Guerra civil es va unir a les forces republicanes i va esdevenir el principal cap militar de les milícies xixoneses. Amb posterioritat arribaria a ser comandant de la 1a Divisió asturiana i cap d'Estat Major del III Cos d'Exèrcit asturià. Després de la caiguda d'Astúries en mans franquistes va tornar a la zona republicana, ocupant destinacions en l'Exèrcit Popular de la República. Li va ser encomanat el comandament de la 212a Brigada Mixta, amb la qual intervindria a la batalla de Terol. El 1938 va ser destinat a la Inspecció general de ports a Catalunya.
Després del final de la contesa va marxar a l'exili. El 1942 es traslladaria a Mèxic, on va arribar a bord del buc Nyassa. Partidari del sector que liderava Juan Negrín, el 1946 seria expulsat del PSOE al costat d'altres socialistes «negrinistes». Abad López, que va continuar mantenint alguna activitat als cercles socialistes, va morir en l'exili.
El 2008, durant el XXXVII Congrés del PSOE, va ser readmès en el partit de forma pòstuma.

## Referències

* ↑ Mortera Pérez, 2005, p. 18.
* ↑ Engel, 1999.
* ↑ Zaragoza, 1983, p. 60.
* ↑ Casas de la Vega, 1976, p. 200.
* ↑ Bermúdez, 1992, p. 149.
* ↑ Viñas, 2010.

## Bibliografia

* Bermúdez, Antonio. República y guerra civil. Manzanares (1931-1939). Diputación de Ciudad Real, 1992.
* Casas de la Vega, Rafael. Alfambra. La reconquista de Teruel. L. de Caralt, 1976.
* Engel, Carlos. Historia de las Brigadas Mixtas del Ejército Popular de la República. Madrid, Almena, 1999. 84-922644-7-0.
* Mortera Pérez, Artemio. "De Comandante crucero «Cervera» a Comandante militar Gijón...". AF Editores de Historia Militar, 2005.
* Zaragoza, Cristóbal. Ejército Popular y Militares de la República, 1936-1939. Barcelona: Ed. Planeta, 1983.
* Viñas, Ángel. En defensa de la República. Con Negrín en el exilio. Crítica, 2010.
# Rebbachisaure

El rebbachisaure (Rebbachisaurus, en referència a una localitat del Marroc) era un sauròpode de gairebé 20 metres de longitud, aprovisionat potser d'una cresta dorsal. Visqué al Nord d'Àfrica en l'últim període del Cretaci inferior (fa entre 115 i 98 milions d'anys).

## Referències

* Upchurch, P., Barrett, P.M., and Dodson, P. (2004). "Sauropoda". In D. B. Weishampel, H. Osmolska i P. Dodson (editors), The Dinosauria (2a edició). University of California Press, Berkeley 259-322.
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :
# Chuck Palumbo

Charles Ronald Palumbo (West Warwick, Rhode Island, 15 de juny de 1971), conegut com a "Chuck" Palumbo, és un lluitador de lluita lliure professional estatunidenc, conegut perquè ha treballat per a l'empresa WWE, en les seves marques RAW i SmackDown. Fou acomiadat el 7 de novembre de 2008 per no haver debutat a la marca Raw. Actualment treballa per a la AAA mexicana.
Fa 2,01 metres d'alçada i pesa 129 quilos. Chuck Palumbo debutà en la lluita lliure professional el 1998. Actualment, el seu finisher és Full Throttle.
# Tyson Chandler

Tyson Cleotis Chandler és un jugador de bàsquet estatunidenc que actualment juga als Lakers de l'NBA. Va néixer el 2 d'octubre de 1982 a Hanford, Califòrnia. Mesura 2,16 metres i juga com a pivot.

## Referències

* ↑ «Tyson Chandler» (en anglès). Basketball Reference. [Consulta: 8 maig 2019].
# Patinatge de velocitat als Jocs Olímpics d'hivern de 1932 - 5.000 metres

Als Jocs Olímpics d'Hivern de 1932 celebrats a la ciutat de Lake Placid (Estats Units d'Amèrica) es realitzà una prova de patinatge de velocitat sobre gel en una distància de 5.000 metres que formà part del programa oficial de patinatge de velocitat als Jocs Olímpics d'hivern de 1932.
La prova es disputà el dia 4 de febrer de 1932 a l'Estadi Olímpic de Lake Placid.

## Comitès participants

Hi participaren un total de 18 patinadors de 6 comitès nacionals diferents.
| Canadà (4) Estats Units (4) Finlàndia (1) | Japó (4) Noruega (4) Suècia (1) |

## Resum de medalles

| Or | Argent | Bronze |
| Irving Jaffee | Eddie Murphy | Willy Logan |

## Resultats
### Primera ronda
#### Ronda 1

| Posició | Nom | Temps | Qual. |
| 1 | Irving Jaffee | 9:52.0 | Q |
| 2 | Eddie Murphy | | Q |
| 3 | Ivar Ballangrud | | Q |
| 4 | Harry Smyth | | Q |
| 5 | Ossi Blomqvist | | |
| – | Alexander Hurd | NF | |
| – | Shozo Ishihara | NF | |
| – | Michael Staksrud | NF | |
| – | Tomejo Uruma | NF | |

#### Ronda 2

| Posició | Nom | Temps | Qual. |
| 1 | Bernt Evensen | 10:01.4 | Q |
| 2 | Herbert Taylor | | Q |
| 3 | Willy Logan | | Q |
| 4 | Frank Stack | | Q |
| 5 | Erling Lindboe | | |
| 6 | Carl Springer | | |
| – | Yasuo Kawamura | NF | |
| – | Tokuo Kitani | NF | |
| – | Ingvar Lindberg | NF | |

### Final

| Posició | Nom | Temps |
| 1 | Irving Jaffee | 9:40.8 |
| 2 | Eddie Murphy | 2 m darrera |
| 3 | Willy Logan | 4 m darrera |
| 4 | Herbert Taylor | |
| 5 | Ivar Ballangrud | |
| 6 | Bernt Evensen | |
| 7 | Frank Stack | |
| 8 | Harry Smyth | |
# Patinatge de velocitat als Jocs Olímpics d'hivern de 1936 - 10.000 metres masculins

Als Jocs Olímpics d'Hivern de 1936 celebrats a la ciutat de Garmisch-Partenkirchen (Alemanya) es realitzà una prova de patinatge de velocitat sobre gel en una distància de 10.000 metres que formà part del programa oficial de patinatge de velocitat als Jocs Olímpics d'hivern de 1936. La prova es disputà el dia 14 de febrer de 1936 a l'Olympia Skistadion.

## Comitès participants

Hi participaren un total de 30 patinadors de 14 comitès nacionals diferents:
| Alemanya (2) Àustria (4) Bèlgica (1) Canadà (1) Estats Units (2) Estònia (1) Finlàndia (3) | Hongria (1)  Japó (3) Letònia (2) Països Baixos (4) Noruega (4) Polònia (1) Suècia (1) |

## Resum de medalles

| Or | Argent | Bronze |
| Ivar Ballangrud | Birger Wasenius | Max Stiepl |

## Resultats

| Posició | Patinador | Temps |
| 1 | Ivar Ballangrud | 17:24.3 |
| 2 | Birger Wasenius | 17:28.2 |
| 3 | Max Stiepl | 17:30.0 |
| 4 | Charles Mathiesen | 17:41.2 |
| 5 | Ossi Blomqvist | 17:42.4 |
| 6 | Jan Langedijk | 17:43.7 |
| 7 | Antero Ojala | 17:46.6 |
| 8 | Eddie Schroeder | 17:52.0 |
| 9 | Janusz Kalbarczyk | 17:54.0 |
| 10 | Michael Staksrud | 17:56.7 |
| 11 | Karl Wazulek | 17:57.1 |
| 12 | Willy Sandner | 18:02.0 |
| 13 | Seien Kin | 18:02.7 |
| 14 | László Hidvéghy | 18:04.0 |
| 15 | Heinz Sames | 18:04.3 |
| 16 | Dolf van der Scheer | 18:04.9 |
| 17 | Roelof Koops | 18:11.5 |
| 18 | Edward Wangberg | 18:15.8 |
| 19 | Alfons Bērziņš | 18:22.5 |
| 20 | Lou Dijkstra | 18:23.6 |
| 21 | Thomas White | 18:25.3 |
| 22 | Axel Johansson | 18:38.2 |
| 23 | Arvīds Lejnieks | 18:41.2 |
| 24 | Wilhelm Löwinger | 18:46.5 |
| 25 | Seitoku Ri | 18:50.3 |
| 26 | Yushoku Cho | 19:00.1 |
| 27 | Franz Ortner | 19:19.1 |
| 28 | Charles De Ligne | 23:32.9 |
| – | Robert Petersen | NF |
| – | Aleksander Mitt | NF |
    tant Charles Mathiesen com Max Stiepl batiren els rècords olímpics en les seves sèries, fixant-se finalment en els 17:24.3 que marcà Ivar Ballangrud.

## Referències

* 1 2 «Olympedia – 10,000 metres, Men». [Consulta: 1r desembre 2024].
# Lisa Hanawalt

Lisa Hanawalt (Palo Alto, 19 de juny de 1983) és una il·lustradora, guionista i dibuixant estatunidenca. Ha publicat sèries de còmics i llibres d'il·lustracions. Va treballar com a dissenyadora de producció de la sèrie d'animació de Netflix BoJack Horseman (2014-2020), i copresenta el podcast Baby Geniuses (2012-present) amb l'humorista Emily Heller. També va crear la sèrie d'animació Tuca & Bertie (2019-2022) del canal de televisió Adult Swim.

## Obra publicada

* 2012. Benny's Brigade, by Arthur Bradford. McSweeney's. ISBN 978-1-93636-561-6
* 2013. My Dirty, Dumb Eyes. Drawn & Quarterly. ISBN 978-1-77046-116-1
* 2016. Hot Dog Taste Test. Drawn & Quarterly. ISBN 978-1-77046-237-3
* 2018. Coyote Doggirl. Drawn & Quarterly. ISBN 978-1-77046-325-7
* 2020. I Want You. Drawn & Quarterly. ISBN 978-1-77046-388-2

## Referències

* ↑ Randle, Chris «Lisa Hanawalt: BoJack cartoonist gets personal in Hot Dog Taste Test» (en anglès). The Guardian, 31-05-2016. ISSN: 0261-3077.
* ↑ Berkowitz, Joe. «How a Funny, Horse-Obsessed Artist Created the Look of Netflix's First Animated Show». Co.Create. FastCo, 22-08-2014. [Consulta: 2 abril 2016].
* ↑ «The fertile mind of ‘BoJack Horseman’s' Lisa Hanawalt hatches the surreal ‘Tuca & Bertie’» (en anglès americà), 03-05-2019. [Consulta: 8 març 2023].
# Litografia inversa

En la fabricació de dispositius semiconductors, la tecnologia de litografia inversa (amb acrònim anglès ILT) és una aproximació al disseny de fotomàscara. Aquest és bàsicament un enfocament per resoldre un problema d'imatge invers: calcular les formes de les obertures en una fotomàscara ("font") de manera que la llum que passa produeix una bona aproximació del patró desitjat ("objectiu") sobre el material il·luminat, normalment un fotoresistent. Com a tal, es tracta com un problema d'optimització matemàtica d'un tipus especial, perquè normalment no existeix una solució analítica. En els enfocaments convencionals coneguts com a correcció de proximitat òptica (OPC), s'augmenta una forma "objectiu" amb rectangles acuradament ajustats per produir una " forma de Manhattan" per a la "font", tal com es mostra a la il·lustració. L'enfocament ILT genera formes curvilínies per a la "font", que ofereixen millors aproximacions per a la "objectiu".
L'ILT es va proposar a la dècada de 1980, però en aquell moment era poc pràctic a causa de l'enorme potència computacional requerida i les complicades formes "font", que presentaven dificultats per a la verificació (comprovació de les regles de disseny) i la fabricació. Tanmateix, a finals de la dècada del 2000, els desenvolupadors van començar a reconsiderar ILT a causa dels augments significatius de la potència computacional.
Avui, però, ILT crida l’atenció a mesura que la indústria dels semiconductors s'empeny cap a 7nm, i potser més enllà. ILT no és una tecnologia d’eines de litografia (NGL) de nova generació. En lloc d'això, cau en el camp de la litografia computacional i s'utilitza per a la producció de fotomasks avançats.

## Referències

* ↑ S. Chan «Initialization for robust inverse synthesis of phase-shifting masks in optical projection lithography». Optics Express, 16, 19, 2008, p. 14746–14760. DOI: 10.1364/OE.16.014746.
* ↑ Inverse Lithography Technology (ILT)
* ↑ S. Chan «Initialization for robust inverse synthesis of phase-shifting masks in optical projection lithography». Optics Express, 16, 19, 2008, p. 14746–14760. DOI: 10.1364/OE.16.014746.
* ↑ LaPedus, Mark. «What Happened To Inverse Lithography?» (en anglès). https://semiengineering.com,+20-10-2016.+[Consulta: 26 novembre 2022].
# Futbol'ny Klub Tarpeda-BelAz Zhodzina

El Futbol'ny Klub Tarpeda Zhodzina (en belarús ФК Тарпеда Жодзіна) és un club belarús de futbol de la ciutat de Zhodzina.

## Història

Evolució del nom:
* 1961: Raketa Žodzina
* 1967: Aŭtazavodzec Žodzina
* 1969: Torpedo Žodzina
* 1989: BelAZ Žodzina
* 1992: Torpedo Žodzina
* 2011: Torpedo-BelAz Žodzina

## Futbolistes destacats

* Sergey Starenkiy
* Daler Toukhtasounov
* Andrey Zakharenko

## Palmarès

* Campionat de l'RSS de Belarús (4):
** 1970, 1971, 1980, 1981
* Copa belarussa de futbol (1):
** 2016

## Referències

* ↑ «Història». torpedo-belaz.by. Arxivat de l'original el 2016-12-05. [Consulta: 9 abril 2017].

## Enllaços externs

* Torpedo Zhodino a EUFO.DE Arxivat 2010-08-20 a Wayback Machine.
* Torpedo Zhodino a Football-Lineups.com
# Futbol'ny Klub Xakhtor Saligorsk

El Futbol'ny Klub Xakhtor Saligorsk (en idioma belarús: Шахтьор Солигорск) és un club belarús de futbol de la ciutat de Saligorsk.

## Palmarès

* Lliga belarussa de futbol (4):
** Campio: 2005, 2020, 2021, 2022
** Subcampió: 2010, 2011, 2012, 2013, 2016, 2018
* Copa belarussa de futbol (1):
** 2004

## Futbolistes destacats

* Oleg Beliakov
* Sukhrob Hamidov
* Akhliddin Tourdiev

## Enllaços externs

* Web oficial
* FC Shakhtyor a EUFO.DE Arxivat 2010-07-09 a Wayback Machine.
* FC Shakhtyor a Weltfussball.de
* FC Shakhtyor a Football-Lineups.com
# Llac Bâlea

El llac Bâlea (en romanès: Lacul Bâlea o Bâlea Lac, pronunciat [ˈBɨle̯a]; en hongarès: Bilea-tó) és un llac glacial situat a 2.034 m d’altitud a les muntanyes Făgăraș, al centre de Romania, a Cârțișoara, al comtat de Sibiu. Hi ha dos xalets oberts tot l'any, una estació meteorològica i una estació de rescat de muntanya (Salvamont). S'hi pot accedir amb cotxe a la carretera Transfăgărășan durant l'estiu i la resta de l’any amb un telefèric des del xalet "Bâlea Cascadă".
El 17 d'abril de 1977 una allau va matar 23 esquiadors reunits a prop del llac; 19 d'aquests eren estudiants de secundària del Col·legi Nacional Samuel von Brukenthal de Sibiu. Aquesta va ser l'allau més mortal de la història de Romania amb el 41è nombre de morts més alt del món.
El 2006 es va construir el primer hotel de gel a l’Europa de l’Est a la rodalia del llac. Des de llavors, l’hotel ha obert 15 anys, però no durant la temporada 2019-2020, a causa de les temperatures més altes de l’habitual.

## Referències

* ↑ «40 de ani de la cea mai gravă avalanșă din România» (en romanès). Digi24, 24-04-2017. [Consulta: 9 juny 2020].
* ↑ Găină, Ramona. «Povestea avalanșei din 1977, cea mai mare tragedie montană din România» (en romanès). Adevărul, 17-06-2013. [Consulta: 9 juny 2020].
* ↑ «Chill Out in The Ice Hotel at Bâlea Lac». AllTipsAndTricks.com, 09-12-2006. Arxivat de l'original el 6 gener 2009. [Consulta: 9 juny 2020].
* ↑ Buciu, Laura. «Motivul pentru care nu poate fi construit Hotelul de Gheață de la Bâlea Lac» (en romanès). mediafax.ro, 16-12-2019. [Consulta: 9 juny 2020].
# Peter Green

Peter Allen Greenbaum, més conegut com Peter Green (Londres, 29 d'octubre de 1946 - Canvey Island, 25 de juliol de 2020), va ser un músic, compositor i productor anglès de blues rock i rock, conegut principalment per haver estat el guitarrista i successor d'Eric Clapton a John Mayall & the Bluesbreakers, i per ser el fundador de Fleetwood Mac.
Va iniciar la seva carrera professional l'any 1966 a la banda de Peter Bardens i a l'any següent va ingressar a l'agrupació de John Mayall, on va participar en els enregistraments d'A Hard Road. A mitjans del 1967 va decidir fundar el seu propi grup al què anomenà Fleetwood Mac, on actuà com a guitarrista, compositor i vocalista principal. Va formar part de la banda només tres anys, ja que el 1970 va decidir retirar-se, tot i que altres mitjans van informar que els altres membres del grup el van acomiadar pels seus problemes de salut mental. Després de la seva sortida de Fleetwood Mac, va iniciar la seva carrera solista amb el disc The End of the Game i va col·laborar fins al 1973 en diversos àlbums d'altres artistes. No obstant això, durant la segona meitat dels setanta va ser diagnosticat esquizofrènia, fet que el va obligar a retirar-se de la música i passar gran part del seu temps en hospitals psiquiàtrics.
El 1979 va reprendre la seva carrera solista i durant els primers anys de la dècada de 1980 va publicar cinc àlbums d'estudi. No obstant això, el 1984 es va allunyar novament de la música per viure com ermità. El 1991, després que la seva família intervingués en la seva peculiar forma de vida, va formar Peter Green Splinter Group, el qual en els seus gairebé deu anys d'existència llançà set àlbums d'estudi i un en directe, fins que al 2004 li va posar fi de forma sobtada. Des de llavors va fer algunes presentacions esporàdiques, sent en 2010 l'última aparició pública com a músic.
Peter Green és considerat com una de les figures més importants del blues britànic i un dels guitarristes més creatius i originals d'Anglaterra. L'any 2011 va ser inclòs en el lloc 58 de la llista dels 100 guitarristes més grans de tots els temps segons Rolling Stone.
# Lletres gimnastes

Lletres Gimnastes és una obra d'art visual creada pel poeta i artista plàstic català Joan Brossa i Cuervo l'any 1997. Fou creat per a la botiga El Ingenio, en aquell moment la més antiga en el seu àmbit a Barcelona, com a poema corpori i per a retre homenatge i record al senyor Cardona, fundador de l'establiment.
El conjunt poètic és al carrer de Rauric número 6 del Cap i Casal i pertany al Catàleg d'art públic de l'Ajuntament de Barcelona. El juliol del 2023 saltà l'alarma pública, a través de les xarxes socials, quan el fragment exterior de l'obra desaparegué sense que la Guàrdia Urbana pogués atribuir si havia estat un robatori.

## Descripció

L'obra està composta per dos elements complementaris, cadascun dels quals té dues lletres A majúscules de color vermell. Les quatre lletres, creades amb resines de polièster i placa esmaltada, estan distribuïdes en dos conjunts. El primer està ubicat a la paret esquerra de l'entrada de la botiga, i està integrat per dues A, una al costat de l'altra, coronades per una placa on es pot llegir el títol "Lletres Gimnastes". El segon element es troba col·locat a l'entrada de l'establiment (tancat d'ençà del 2019 i pertanyent a l'Ajuntament de Barcelona); està penjat del sostre, on també dues A, una al damunt de l'altra, realitzen un exercici gimnàstic.
* Les dues lletres a l'exterior esquerre de la botiga
* Les dues lletres penjades l'una de l'altra a l'interior de l'establiment

## Anàlisi formal

El conjunt, que representa un poema corpori, no només està dedicat a la botiga El Ingenio, sinó que es vincula al món de la faràndula i ret també homenatge a la cultura popular, al món del Carnaval i al de les festes populars, que representen diverses de les grans passions de Brossa. Es tracta d'un poema que fa referència al sentit lúdic de la vida, present a tota l'obra de Joan Brossa, amb un pes més important en aquesta obra pel fet d'estar relacionada amb els elements festius i els jocs. La lletra A, com a primera lletra de l'alfabet, representa una introducció al coneixement, a més de ser una de les lletres més utilitzades a l'obra del poeta —per exemple a A de barca i a poema visual transitable en tres temps.

## Referències

* ↑ Guerrero, Manuel. Joan Brossa o la revolta poètica. Fundació Joan Brossa, Departament de Cultura de la Generalitat i Fundació Joan Miró, 2001, p. 546.
* ↑ Fitxa al catàleg oficial
* 1 2 Molina, Àngels «Desapareixen les ‘Lletres gimnastes', de Brossa, de la façana de la botiga El Ingenio». Betevé, 26-07-2023 [Consulta: 26 juliol 2023].
* ↑ «L'obra pública de Joan Brossa: Els poemes corporis Arxivat 2014-10-18 a Wayback Machine.». web UOC. Isidre Vallès i Rovira. [Consulta: 18 d'octubre de 2014].
* ↑ Bordons, Glòria. Itineraris Brossians (en català, castellà i anglès). Ajuntament de Barcelona/Fundació Joan Brossa, 2006.